20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 245 της 20/30 Μαρτ. 1967 (ΦΕΚ Α΄ 45) Περί ορισμού προσόντων δια την προαγωγήν των υπαλλήλων της Ακαδημίας Αθηνών και την πλήρωσιν των θέσεων των Διευθυντών των Επιστημονικών Κέντρων αυτής. Έχοντες υπ’ όψει: 1)το άρθρ. 6 (παρ. 2 και 3) του Ν.Δ. 4545/1966, 2)την πρότασιν της Συγκλήτου της Ακαδημίας Αθηνών διατυπωθείσαν κατά την συνεδρίαν της 7.10.1966, 3)την υπ’ αριθ. 1013α/1966 σύμφωνον γνώμην του Ανωτάτου Συμβουλίου Δημοσίων Υπηρεσιών και 4)την υπ’ αριθ. 73/1967 γνωμοδότησιν του Συμβουλίου της Επικρατείας προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Ως τυπικά προσόντα προαγωγής υπαλλήλων των ακολούθων κλάδων της Ακαδημίας Αθηνών από του 4ου εις τον 3ον βαθμόν ορίζονται, εκτός των άλλων και τα κάτωθι: Δια τον Κλάδον Α1 Διοικητικόν: αρτία γνώσις δύο ξένων γλωσσών. Δια τον Κλάδον Α2 Οικονομικόν: αρτία γνώσις δύο ξένων γλωσσών. Από την Β/3070/25 Φεβρ.-20 Μαρτ. 1980 (ΦΕΚ Β΄ 280) απόφ. Υπ. Προεδρίας Κυβερνήσεως και Εθνικής Παιδείας, ορίσθηκε ότι η απαιτούμενη για την προαγωγή των υπαλλήλων των άνω Κλάδων ΑΤ1 Διοικητικού και ΑΤ2 Οικονομικού από του 4ου στον 3ο βαθμό αρτία γνώση δύο ξένων γλωσσών, περιορίζεται σε μία από τις γλώσσες Αγγλικής, Γαλλικής, Γερμανικής και Ιταλικής. Δια τον Κλάδον Βιβλιοθήκης: αρτία γνώσις δύο ξένων γλωσσών. Δια τας θέσεις συντακτών των Α5, Α7-Α8, Α10Α11 και Α14-Α16 Κλάδων διδακτορικόν δίπλωμα Φιλοσοφικής Σχολής Πανεπιστημίου της ημεδαπής ή ισότιμον ομοταγούς Πανεπιστημίου της αλλοδαπής. Δια τον Α6 Κλάδον Συντακτών Μουσικών Κέντρου Ερεύνης της Ελληνικής Λαογραφίας: Πτυχίον αρμονίας και αντιστίξεως ή πτυχίον Βυζαντινής Μουσικής ανεγνωρισμένου Μουσικού Ιδρύματος της ημεδαπής ή της αλλοδαπής ή διδακτορικόν ή ισοδύναμον δίπλωμα μουσικολογίας ανεγνωρισμένου Μουσικού Ιδρύματος ή Πανεπιστημίου της αλλοδαπής. Δια τας θέσεις συντακτών του Α9 Κλάδου Κέντρου Ερεύνης της Ιστορίας του Ελληνικού Δικαίου: Διδακτορικόν δίπλωμα Νομικής Σχολής Πανεπιστημίου Αθηνών ή Σχολής Νομικών και Οικονομικών Επιστημών Πανεπιστημίου Θεσσαλονίκης ή ισότιμον ομοταγούς Πανεπιστημίου της αλλοδαπής. Σελ. 748(α) Τεύχος Ε91-Σελ. 18 Άρθρ.2.-Τα απαιτούμενα ειδικά τυπικά προσόντα δια την προαγωγικήν τοποθέτησιν συντάκτου επί βαθμώ 2ω των Επιστημονικών Κέντρων της Ακαδημίας Αθηνών (ή Επιμελητού επί βαθμώ 2ω προκειμένου περί του Κέντρου Ερευνών Αστρονομίας και Εφηρμοσμένων Μαθηματικών) εις θέσιν Διευθυντού του αντιστοίχου Κέντρου αυτής ορίζονται ως ακολούθως: α)Δια τας θέσεις Διευθυντών των Α5, Α7-Α11 και Α14 Κλάδων: Διδακτορικόν δίπλωμα Φιλοσοφικής Σχολής (προκειμένου δε περί του Α9 Κλάδου Κέντρου Ερεύνης της Ιστορίας του Ελληνικού Δικαίου Διδακτορικόν δίπλωμα Νομικής Σχολής) Πανεπιστημίου της ημεδαπής ή ισότιμον ομοταγούς Πανεπιστημίου της αλλοδαπής, ειδική ενασχόλησις εις σχετικά προς το έργον του αντιστοίχου Κέντρου θέματα, δημοσίευσις αξιολόγων περί αυτών πραγματειών και αρτία γνώσις δύο ξένων γλωσσών. β)Δια την θέσιν Διευθυντού του Α12 Κλάδου Κέντρου Ερευνών Αστρονομίας και Εφηρμοσμένων Μαθηματικών: Διδακτορικόν δίπλωμα Φυσικομαθηματικής Σχολής Πανεπιστημίου της ημεδαπής ή ισότιμον ομοταγούς Πανεπιστημίου της αλλοδαπής, δημοσίευσις λίαν αξιολόγων εργασιών αναφερομένων εις τας Φυσικάς ή Μαθηματικάς Επιστήμας, έτι δε και αρτία γνώσις μιας τουλάχιστον ξένης γλώσσης. Άρθρ.3.-Δια την περίπτωσιν πληρώσεως των θέσεων Διευθυντών των Α5, Α7-Α11 και Α14 Κλάδων δια διορισμού απαιτούνται τα αυτά ως εν άρθρ. 2 (στοιχ. α΄) του παρόντος οριζόμενα ειδικά τυπικά προσόντα. Δια την περίπτωσιν της πληρώσεως της θέσεως του Διευθυντού του Α12 Κλάδου Κέντρου Ερευνών Αστρονομίας και Εφηρμοσμένων Μαθηματικών δια διορισμού απαιτούνται τα εν άρθρ. 2 (στοιχ. β΄) του παρόντος οριζόμενα ειδικά τυπικά προσόντα και επί πλέον τριετής υπηρεσία εις θέσιν επιμελητού του Κέντρου Ερευνών Αστρονομίας και Εφηρμοσμένων Μαθηματικών της Ακαδημίας Αθηνών ή εξαετής υπηρεσία εις θέσιν βοηθού του αυτού Κέντρου ή εις θέσιν επιμελητού ή βοηθού εργαστηρίου ή σπουδαστηρίου, Φυσικομαθηματικής ή Πολυτεχνικής Σχολής Πανεπιστημίου της ημεδαπής ή του Εθνικού Μετσοβίου Πολυτεχνείου ή ομοταγών Ιδρυμάτων της αλλοδαπής ή του Εθνικού Αστεροσκοπείου Αθηνών. Άρθρ.4.-Όπου εν τω παρόντι απαιτείται ως προσόν η ξένη γλώσσα, ως τοιαύτη νοείται μόνον η Αγγλική, Γαλλική, Γερμανική και Ιταλική. 606 31.Ι.α.20 Ακαδημία Αθηνών 